Kentañ abeg eo an darvoudoù politikel o deus graet eus Breizh, gwechall stad dieub, ur rannvro chall. O klask dalchmat unvaniñ, ar gouarnamañt gall nen deus biken fellet dezhañ anzav gwirioù ha gizioù ar rannvroioù, brezel zoken eo en deus graet dezho. Ar brezhoneg dreist-holl, daoust da strivoù ha goulennoù stank, a zo bet atav nachet groñs outañ bezañ degemeret er stadvererezh hag er skolioù. Hag ur ministr gall, de Monzie (Doue r e bardono !) a grede diskleriañ e 1932 : « Mervel a rank ar brezhoneg evit ne vo e Bro-Chall nemet ur yezh hepken ! » Komz kasaüs, neketa, hag a lakaas klemmoù da sevel dre bevar chorn Breizh.